Maar waag jy dit, of waag dit selfs net om te stadig na sy sin te ry of te stadig uit sy pad te kom en hy is reg om jou aan te vat.
Of jy kom vinnig uit hul pad of hulle steek jou verby op sperstrepe, teen blinde hoogtes of draaie of hulle gaan so naby aan jou verby dat dit jou bang maak.
Dan kry ons weer die persoon wat afgetree of met vakansie is en die wêreld se tyd het. Die spoedperk is 80 maar hulle r y so 60 of selfs stadiger in ‘n enkelbaanpad (onmoontlik om verby te steek), terwyl hulle rustig gesels en rondkyk.
Daar is ook dié wat in die vinnige baan ry en vergeet van die reël “hou links”. Of jy nou 120 kmpu ry of nie, hou links vir vinniger voertuie wat wil verbysteek.